1968

Die **jaar 1968** was 'n skrikkeljaar wat volgens die Gregoriaanse kalender op 'n Maandag begin het. Dit was die 68ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure 
* 1 Januarie – Twee treine bots tussen Skukuza en Krokodilbrug in die Krugerwildtuin. Veertien mense sterf en 38 word beseer.
* 30 Januarie – Tydens die Viëtnamoorlog stuur Viëtkong-magte die Tết Offensief op Viëtnamese Nuwejaarsdag (Tet) van stapel.
* 31 Januarie – Nauru verkry onafhanklikheid van Australië, Nieu-Seeland en die Verenigde Koninkryk.
* 6-18 Februarie – Die tiende Olimpiese Winterspele word in Grenoble, Frankryk, aangebied.
* 24 Februarie – Die Randse Afrikaanse Universiteit in Johannesburg word amptelik geopen.
* 12 Maart – Mauritius word van die Verenigde Koninkryk onafhanklik.
* 16 Maart – My Lai-menseslagting in Viëtnam.
* 4 April – Die ruimtetuig Apollo 6 word gelanseer.
* 20 April – 'n Suid-Afrikaanse Lugdiens Boeing 707 (vlug 228) val tydens opstyging vanaf Windhoek, Suidwes-Afrika, en 123 sterf.
* 23 April – Die Verenigde Koninkryk produseer hul eerste desimale munte.
* 24 April – Mauritius sluit by die Verenigde Nasies aan.
* 3 Mei – Die Sorbonne Universiteit in Parys word deur betogers beset.
* 22 Mei – Die kernaangedrewe duikboot USS *Scorpion* sink met 99 mense aan boord, 400&nbsp;myl suidwes van die Asore.
* Junie – Bouwerk begin aan die Hillbrow-toring in Johannesburg.
* 6 Junie – Senator Robert F. Kennedy sterf in 'n sluipmoordaanval deur Sirhan Sirhan.
* 25 Julie – Pous Paulus VI se sewende en laaste ensikliek, *Humanae Vitae*, word vrygestel.
* 21 Augustus – Bloedige beëindiging van die Praagse Lente deur troepe van die Warskouverdragslande.
* 6 September – Eswatini word as Swaziland van die Verenigde Koninkryk onafhanklik.
* 24 September – Swaziland sluit aan by die Verenigde Nasies.
* 2 Oktober – Die Slagting van Tlatelolco beëindig die studentebeweging in Meksiko.
* 11 Oktober – NASA lanseer Apollo 7, die eerste bemande sending van die Apollo-program.
* 12 Oktober – Ekwatoriaal-Guinee word van Spanje onafhanklik.
* 12-27 Oktober – Die 19de Olimpiese Somerspele word in Meksikostad, Meksiko, aangebied.
* 20 Oktober – Die voormalige VSA Presidentsvrou Jacqueline Kennedy trou met die Griekse skeepvaartmagnaat Aristotle Onassis.
* 25 Oktober – Die rockgroep Led Zeppelin tree vir die eerste keer op, by die Universiteit van Surrey in Engeland.
* 4-13 November – Die derde Paralimpiese Somerspele word in Tel Aviv, Israel, aangebied.
* 5 November – Richard Nixon wen die Amerikaanse presidentsverkiesing.
* 12 November – Ekwatoriaal-Guinee word lidland van die Verenigde Nasies.
* 21 Desember – Die ruimtetuig Apollo 8 word gelanseer.
* 24 Desember – Apollo 8 voltooi die eerste bemande omwenteling om die Maan.

## Geboortes 
* 17 Januarie – Ilja Leonard Pfeijffer, Nederlandse digter, romansier, polemikus en klassikus.
* 30 Januarie – Felipe VI, koning van Spanje.
* 5 Februarie – Marcus Grönholm, Finse beroepstydrenjaer.
* 8 Februarie – Gary Coleman, Amerikaanse akteur († 2010).
*   8 Februarie   – Geoff Makhubo, Suid-Afrikaanse politikus en burgemeester van die Johannesburgse Metro ten tyde van sy dood († 2021).
* 18 Februarie – Molly Ringwald, Amerikaanse aktrise.
* 29 Februarie – Gonzalo Lira, Amerikaanse ondersoekende joernalis en oorlogskommentator († 2024).
* 29 Februarie – Chen Zihe, Chinese Olimpiese tafeltennisspeler.
* 2 Maart – Daniel Craig, Britse akteur, huidige *James Bond*.
* 4 Maart – Patsy Kensit, Britse aktrise en sangeres.
* 4 Maart – Kyriakos Mitsotakis, Griekse politikus en eerste minister van Griekeland.
* 5 Maart – Ambrose Dlamini, tiende Eerste Minister van Eswatini († 2020).
* 6 Maart – Moira Kelly, Amerikaanse aktrise.
* 30 Maart – Céline Dion, Kanadese sangeres.
* 8 April – Patricia Arquette, Amerikaanse aktrise en regisseuse.
* 9 April – Jay Chandrasekhar, Amerikaanse akteur en regisseur.
* 14 April – Anthony Michael Hall, Amerikaanse akteur.
* 19 April – Ashley Judd, Amerikaanse aktrise.
* 19 April – Mswati III, koning van Eswatini.
* 7 Mei – Traci Lords, Amerikaanse fotomodel en aktrise.
* 13 Mei – Scott Morrison, 30ste Eerste Minister van Australië.
* 26 Mei – Frederik, kroonprins van Denemarke.
* 28 Mei – Kylie Minogue, Australiese aktrise en sangeres.
* 4 Junie – Yoo Nam-kyu, Suid-Koreaanse tafeltennisspeler.
* 11 Junie – Pieter Naudé, Afrikaanse sanger († 2025).
* 20 Junie – Tonya Kinzinger, Franse aktrise.
* 26 Junie – Jovenel Moïse, Haïtiaanse president († 2021).
* 5 Julie − Hedi Slimane, Franse modeontwerper en fotograaf.
* 11 Julie – Mark Fisher, Britse skrywer, kultuurteoretikus, filosoof en dosent († 2017).
* 12 Julie – Amy Kleinhans, Suid-Afrikaanse skoonheidskoningin, Mej. Suid-Afrika in 1992.
* 23 Julie – Jeffrey Dean, Amerikaanse rekenaarwetenskaplike en sagteware-ingenieur.
* 27 Julie – Julian McMahon, Australiese akteur en vervaardiger († 2025).
* 1 Augustus – Marco Börries, Duitse besigheidsman.
* 2 Augustus – Chanté Hinds, Suid-Afrikaanse aktrise.
* 5 Augustus – Marine Le Pen (Marion Anne Perrine Le Pen), advokaat en Franse politikus.
* 9 Augustus – Gillian Anderson, Amerikaanse aktrise.
* 17 Augustus – Helen McCrory, Engelse aktrise († 2021).
* 25 Augustus – David Alan Basche, Amerikaanse akteur.
* 12 September – Kees van der Staaij, Nederlandse juris en politikus.
* 17 September – Anastacia Lyn Newkirk, Amerikaanse popsangeres en liedjieskrywer.
* 20 September – Chen Jing, tafeltennisspeler en Olimpiese kampioen vir China en later Olimpiese medaljewenner vir Chinese Taipei.
* 25 September – Will Smith, Amerikaanse akteur en rapper.
* 28 September – Mika Häkkinen, Finse motorrenjaer.
* 11 Oktober – Halla Tómasdóttir, President van Ysland.
* 17 Oktober – Thom Edward Yorke, hoofsanger van die Radiohead, kunstenaar.
* 22 Oktober – David Maynier, Suid-Afrikaanse politikus.
* 27 Oktober – Neil de Beer, Suid-Afrikaanse politikus en kommentator († 2025).
* 20 November – David van Rooyen (Des), afgedankte kabinetsminister van finansies van Suid-Afrika.
* 2 Desember – John Ajvide Lindqvist, Sweedse skrywer, illusionis en skerpskertser-komediant.
* 2 Desember – Lucy Liu, Amerikaanse aktrise.
* 18 Desember – Casper Van Dien, Amerikaanse akteur.
* 23 Desember – Manuel Rivera-Ortiz, Amerikaanse fotograaf.

## Sterftes 
* 7 Januarie – Prof. J.L.B. Smith, 'n Suid-Afrikaanse igtioloog wat die selakant geïdentifiseer het (* 1897).
* 10 Januarie – Dr. Eben Dönges, aangewese Staatspresident van Suid-Afrika (* 1898).
* 16 Februarie – Gert van den Bergh, Suid-Afrikaanse akteur (* 1920).
* 27 Maart – Joeri Gagarin, 'n Rus en die eerste mens wat om die aarde gewentel het, (* 1934).
* 1 April – Lef Landau, Russiese fisikus (* 22 Januarie 1908).
* 4 April – Dr. Martin Luther King Jr., burgerregte aktivis, geskiet in 'n sluipmoord by die Lorraine Motel in Memphis, Tennessee, VSA (* 1929). 
* 7 April – Jim Clark, Skotse F1-motorrenjaer (* 1936).
* 16 April – Edna Ferber, Amerikaanse skrywer (* 15 Augustus 1885).
* 17 April – Mikro (die skuilnaam van Christoffel Hermanus Kühn), bekende Afrikaanse skrywer (* 1903).
* 14 Mei – Husband Kimmel, Amerikaanse admiraal (* 1882).
* 1 Junie – Helen Keller, Amerikaanse skryfster, aktivis en dosent (* 1880).
* 24 Junie – Eric Hendrik Louw, diplomaat en politikus (*21 November 1890).
* 1 Oktober – Romano Guardini, Duitse katolieke priester, teoloog en filosoof (* 1885).
* 13 Oktober – Bea Benaderet, Amerikaanse aktrise (* 1906).
* 6  November – Charles Munch, Franse simfoniedirigent en violis (* 1891).
* 25 November – Enid Blyton, Britse outeur van *Noddy*, *Famous Five* en *Secret Seven* (* 1897).
* 18 Desember – Giovanni Messe, Italiaanse generaal en politikus (* 1883).
* 20 Desember – Max Brod, Oostenrykse skrywer, vertaler en komponis (* 1884). 
* 20 Desember – John Steinbeck, Amerikaanse skrywer (* 1902).
* 30 Desember – Trygve Lie, 'n Noorse politikus, diplomaat en die eerste sekretaris-generaal van die Verenigde Nasies (* 1896).

## Verwysings